burgasdotpro/wikipedia huggingface dataset:
Fridrich David Fuchs

Fridrich David Fuchs (* 31. december 1799, Levoča – † 6. október 1874, Levoča) bol geodet, aktívny organizátor a funkcionár Uhorského karpatského spolku, znalec a propagátor Vysokých Tatier, zakladateľ priemyselných podnikov na Spiši, plodný spisovateľ, autor prvého širokospektrálneho turistického sprievodcu po Vysokých Tatrách.
Životopis.
V Levoči získal prvé vzdelanie. Potom odišiel študovať do Debrecína Pešti, kde v roku 1819 ukončil na vysokej škole kurz praktickej geometrie. Po dvojročnej praxi a po úspešných skúškach v roku 1821 navštevoval Lesnícku akadémiu v Mariabrunne neďaleko Viedne. Po ročnom pôsobení v Arade sa vrátil na Spiš. V Ľubovnianskych kúpeľoch v roku 1827 založil 23 – hektárový park. V tom istom roku bol dozorcom v železiarňach v Hrabušiciach a od roku 1834 bol dozorcom na panstvách v Novej Ľubovni a Jakubanoch. Tu v roku 1838 založil železiareň. Potom sa presťahoval do rodného mesta a v Levočskej doline vybudoval valcovňu s drôtovňou a reťaziarňou.
Od mladosti bol horlivým návštevníkom Vysokých Tatier. Jeho vzdelanie mu pomohlo pri trigonometrických a barometrických meraniach, ktoré robil v rokoch 18601862 vo Vysokých Tatrách. Určil nadmorskú výšku niektorých vrchov. V roku 1863 vydal v Pešti sprievodcu po Vysokých Tatrách – "Die Central – Karpathen mit den nächsten Voralpen" (Centrálne Karpaty s najbližším predhorím). Knižka sa pokladá sa za prvého širokospektrálneho sprievodu po Vysokých Tatrách. Trochu neskôr dokončil mapu Tatier.
Fridrich David Fuchs bol spoluzakladateľom Uhorského karpatského spolku. Bol navrhnutý na jeho predsedu, ale funkciu zo zdravotných dôvodov a pre pokročilý vek neprijal. Fuchs bol prvý muž, ktorý podľa dr. Steinera, otvoril Vysoké Tatry „v univerzálnom svetle“. Podľa Fuchsa bolo pomenované dnešné Starolesnianske pleso vo Veľkej Studenej doline.
Tempest (firma)

Tempest, a.s. je slovenská firma pôsobiaca v odvetví informačných technológií. Založil ju v roku 1992 Ing. Peter Kotuliak, absolvent FEI STU. Firma postupne rástla a v súčasnosti v nej pracuje 300 zamestnancov.
Významní klienti.
Medzi významných klientov firmy patrí:
Konferencia o informačnej bezpečnosti.
Každý rok firma organizuje konferenciu o informačnej bezpečnosti za účasti domácich a zahraničných expertov, v roku 2019 bol 14. ročník v hoteli Double Tree by Hilton v Bratislave.
Zoo (seriál)

Zoo je slovenský komediálno-dramatický seriál s kriminálnou zápletkou. Vysielal sa na TV JOJ od 11. januára 2016 do 28. júna 2016.
Rhino Records

Rhino Records je americké hudobné vydavateľstvo, ktoré vlastní Warner Music Group. Bolo založené v roku 1978, vydáva albumy mnohých skupín ako napr. Chicago, či remastrované nahrávky The Doors, alebo Grateful Dead.
Kódovací systém ONS

Kód ONS je skratka pre systém zaznamenávajúci štatistiky a porovnania medzi grófstvami Spojeného kráľovstva. ONS je skratka pre Office for National Statistics ("Národný štatistický úrad").
Súčasný systém bol zavedený v januári 2011.. Do konca roka 2013 fungoval paralelne so starým systémom.
Napr: Región Kent má kód UKJ42 a jeho dištrikt Canterbury 29UC.
Lars Onsager

Lars Onsager (* 27. november 1903, Oslo, Nórsko – † 5. október 1976, Coral Gables, Florida, USA) bol nórsky fyzikálny chemik a fyzik.
V roku 1925 vyštudoval Nórsky technický inštitút a o tri roky neskôr sa presťahoval do USA, kde pracoval na Johns Hopkins University. Vyštudoval Yale University. V roku 1958 získal Lorentzovu medailu a v roku 1968 Nobelovu cenu.
Gerhard Herzberg

Gerhard Heinrich Friedrich Otto Julius Herzberg (* 25. december 1904, Hamburg, Nemecko – † 3. marec 1999, Ottawa, Kanada) bol kanadský fyzik a fyzikálny chemik nemeckého pôvodu.
Jeho hlavný prínos spočíva v chemickej analýze astronomických objektov a v oblasti atómovej a molekulárnej spektroskopie, vďaka ktorej dokázal odhaliť štruktúru mnohých molekúl. V rokoch 1973 až 1980 bol kancelárom Carletonskej univerzity v Ottawe.
V roku 1971 získal Nobelovu cenu za chémiu.
Rukojemnícka dráma v Sydney

Rukojemnícka dráma v Sydney môže byť:
Lasithi

Lasithi () je najvýchodnejšia krajská jednotka na gréckom ostrove Kréta východne od Iraklia. Hlavným mestom je Ajos Nikolaos, ďalšie veľké mestá sú Ierapetra, Sitia a Neapoli. Na tejto časti Kréty sa vypínajú pohoria Dikti na západe a Thrypti na východe. Severné pobrežie obmýva Krétske more a na juhu je Líbyjské more.
Východne od dedinky Elunda leží ostrov Spinalonga, ktorý bol významnou benátskou pevnosťou a neskôr kolóniou malomocných. Pod pohorím Dikti leží náhorná plošina Oropedio Lasithiu známa svojimi veternými mlynmi. Pláž Vai je veľmi populárna pre svoj datľový háj.
Atraktívne pláže a mierne podnebie počas celého roka priťahujú do Lasithi veľa turistov. Masovému turizmu slúžia lokality ako Vai, Ajos Nikolaos a ostrov Chrysi. Nekonvenčnú turistiku zažijete v dedinkách na južnom pobreží ako je Myrtos, Makry Jalos, Xerokambos a Kutsuras.
V Lasithi je veľké množstvo antických pamiatok. Vasiliki, Furnu Korifi, Pyrgos, Kato Zakros a Gurnia sú ruiny z minojského obdobia, na druhej strane Lato a Itanos boli dórske mestá.
Dejiny.
Lasithi má minimálne trojtisícročné dejiny. Región mal v minulosti významné antické osídlenie vrátane obdobia dórskeho osídlenia v Olous a Lato.
Administratívne delenie.
Krajská jednotka Lasithi sa delí na štyri obce. Sú to (číslo pozri na mape v infoboxe):
Vznik krajskej jednotky.
V roku 2011 bola na základe reformz Kallikratovej vlády z bývalého okresu (nomos) Lasithi vytvorená krajská jednotka Lasithi, pričom Kréta má stále autonómne postavenie, ktorý pretrváva od roku 1913 keď sa ostrov pripojil ku Grécku. Okres mal rovnaké územie ako súčasná krajská jednotka s výnimkou oblasti Viannos. Tá pôvodne patrila k Lasithi, ale v roku 1932 bola pripojená k okresu Iraklio. Reformou boli reorganizované aj obce podľa nižšie uvedenej tabuľky.
Provincie.
Pred rokom 2006 sa okres (nomos) Lasithi delil na tieto 4 provincie (iný preklad:eparchie; gr. j.č.: eparchia):
Sestra

Sestra (zdrobnenina alebo v niektorých kontextoch expresívne: sestrička) môže byť:
Občas nečas

Občas nečas je časopis študentov na Univerzite Konštantína Filozofa v Nitre.
Vychádza vždy trikrát ročne. Je bezplatný a možno ho nájsť vo všetkých budovách univerzity.
Občas nečas je registrovaný v zozname printových periodík Ministerstva kultúry Slovenskej republiky pod evidenčným číslom EV2805/08.
Tematické zameranie.
Občas nečas podáva informácie o novinkách na univerzite, internátoch, ale aj samotnom meste Nitra. Prináša reportáže zo športových podujatí, recenzie divadelných predstavení, informuje o školstve a približuje čitateľom dianie v študentskom živote.
Rubrikami časopisu sú: Zo školstva, UKF life, Medzi riadkami, ON predstavuje, EKO, Rande s Nitrou, Kultúra, Šport. Pravidelne je zaraďovaná aj rubrika s názvom Špeciál, ktorej zameranie sa každým číslom líši a nedotýka sa iba študentov. 
Časopis vyhlásil vo svojom štatúte názorovú nezávislosť od svojho vydavateľa.
Cieľovou skupinou sú čitatelia z prostredia univerzity, ale aj obyvatelia Nitry a vďaka webstránke už aj čitatelia z celého Slovenska.
Úhorná (jazero)

Jazero Úhorná sa nachádza štyri kilometre juhozápadne od obce Smolník a jeden kilometer východne od obce Úhorná, vo Volovských vrchoch v doline Smolníckeho potoka. Je 8 metrov hlboké, 4 ha veľké a bolo postavené z lomového kameňa, bez použitia stmeľovacích hmôt. Pod jazerom je 35 m dlhá štôlňa.
Jazero bolo vybudované na potoku Smolník v 18. storočí ako zásobáreň vody pre banské zariadenia - Tajch. Jej úlohou bolo aj zachytávať dažďovú vodu z okolitých vrchov a tým zabrániť častým povodniam. Patrí k najstarším vodným stavbám na východnom Slovensku.
Na jazere je možnosť kúpania, člnkovania, rybolovu, turistické a cykloturistické trasy do Volovských vrchov. Jazero je obkolesené horskými lesmi a je domovom vodných vtákov, rýb a rakov čo svedčí o čistote vody. Obklopujú ho zachované smrekové lesy so vzácnou zverou (jelene, diviaky, srnčia zver, …). Pri jazere začína zelená turistická trasa, ktorá prechádza obcou Úhorná a končí v Krásnohorskom Podhradí.
Jazero je v správe Štátneho vodohospodárskeho podniku. Parkovisko je nestrážené a bez poplatku.
Na jazere sa od roku 2009 obcou Smolník každoročne organizuje “"Tajch Tag"” – Deň jazera; spojený so súťažou družstiev vo varení gulášu.
Ochranou jazera Úhorná a jeho propagáciou sa zaoberá komunita "Zachráňme jazero Úhorná".
Zoznam štátov Európy

Toto je zoznam štátov v Európe.
Zoznam štátov Ázie

Toto je zoznam štátov v Ázii.
Zoznam štátov Severnej Ameriky

Toto je zoznam štátov Severnej Ameriky.
Zoznam štátov Južnej Ameriky

Toto je zoznam štátov v Južnej Amerike.
Zoznam štátov Austrálie a Oceánie

Toto je zoznam štátov Austrálie a Oceánie.
Tomáš Mauksch

Tomáš Tobiáš Mauksch (* 20. december 1749, Kežmarok, Slovensko – † 10. február 1832, Kežmarok, Slovensko) bol subrektor kežmarského gymnázia, prírodovedec, evanjelický farár, obchodník, zakladateľ a správca Starého Smokovca.
Životopis.
Pochádzal zo starej kežmarskej mäsiarskej rodiny - jeho otcom bol Tobiáš Mauksch. Jeho matka Anna Mária Toportzerová bola dcérou jedného z troch kežmarských rebelantských mučeníkov. Študoval v Kežmarku na evanjelickom gymnáziu a potom v Sárospataku a v Szikszó. V štúdiách pokračoval v rokoch 17721773 na univerzite v Lipsku, kde vyštudoval históriu, právo, hebrejčinu a prírodné vedy. V januári 1776 sa stal subrektorom kežmarského gymnázia a profesorom aritmetiky, latinčiny, zemepisu, náboženstva a histórie. Po ôsmych rokoch Mauksch zanechal učiteľovanie a začal sa venovať okolitej flóre. Prijal miesto ev. kazateľa v Bardejove. Tam sa dostal do konfliktu s kolegom, ktorý mu vyčítal jeho moderné a novátorské myslenie v kňazskom poslaní.
Po dvoch rokoch pôsobenia v Bardejove prijal miesto evanjelického farára vo Veľkom Slavkove pod Vysokými Tatrami. Chcel byť blízko tatranskej prírode, ktorej sa mohol naplno venovať. Vo Veľkom Slavkove za darované peniaze postavil faru a kostol. Vo voľnom čase navštevoval Tatry. V čase pobytu vo Veľkom Slavkove presvedčil zemepána Veľkého Slavkova iliašovského grófa Štefana Csákyho, majiteľa slavkovských pozemkov, aby dal pri prameni kyselky, ktorá vyvierala spod Slavkovského štítu, postaviť poľovnícku chatu. Neskôr mu navrhol, aby postavil ďalšie budovy, ktoré by mohli slúžiť kúpeľným hosťom a vtedajšej honorácii. Gróf Csáky ho poveril realizáciou projektu. A tak v roku 1793 v budúcom Smokovci vzrástli prvé budovy. Po rôznych nezhodách s grófom Csákym sa v roku 1802 vrátil do Kežmarku. Obchodoval s vínom, tabakom a kávou a suploval miestneho evanjelického kazateľa. Keď sa novým majiteľom Starého Smokovca stal Ján Juraj Reiner, začal s ním spolupracovať na ďalšom rozvoji osady. V tom čase sprevádzal po Tatrách prominentných hostí – Roberta Townsona, Görana Wahlenberga, P. Kitaibela, F. Waldsteina a mnohých iných.
Mauksch napísal pripravené, ale nevydané prírodno-sprievodcovské dielo "Wegweiser durch die Zipser karpatischen Alpen" (Sprievodca po spišských karpatských Alpách), dielo "Über die Witterrungen der Zips..." (O podnebí Spiša, menovite pod karpatskými Alpami, 1795) a ďalšie štúdie o flóre, klíme, vetroch, plesách, faune, mineráloch, geografii Vysokých Tatier vo vtedajších periodikách.
Severovýchodná stena Slavkovského štítu, jama medzi severovýchodnými ramenami Slavkovského štítu a Slavkovskej kopy, Čierne pleso v Doline Zeleného plesa a "dolinka pod Prielomom" niesli v 19. storočí jeho meno.
Hellanikos z Élidy

Hellanikos ("Hellanikos") bol dvojnásobný olympijský víťaz v roku 72 pred Kr.
Hellanikos z Élidy bol na 177. olympijských hrách korunovaný olivovým vencom za víťazstvá v tethrippe žrebcov a synóride žrebcov. Tethripon póloi (štvorzáprah žrebcov) zaviedli v Olympii na 33. hrách v roku 384 pred Kr. a synóris póloi (dvojzáprah žrebcov) na 128 hrách roku 268 pred Kr. (podľa Eusebia v roku 264 pred Kr.)
Olympijské víťazstvá Hellanika zaznamenal byzantský učenec Fotios v písomnom diele Myriobiblon, a to v 97. kapitole, ktorá okrem iného uvádza aj zoznam olympijských víťazov zo 177. hier. Fotios vo vyhotovovaní tohto zoznamu čerpal z písomností historika Flegóna z Trallu, autora diel, zachovaných prevažne len vo fragmentoch.
Kristalina Georgievová

Kristalina Georgievová (; * 13. august 1953, Sofia, Bulharsko) je bulharská a európska politička.
Od novembra 2014 bola podpredsedníčkou Európskej komisie a komisárkou pre rozpočet a ľudské zdroje v Európskej komisii vedenej Jean-Claude Junckerom. 
Od 8. februára 2010 do 1. novembra 2014 zastávala funkciu komisárky pre medzinárodnú spoluprácu a humanitárnu pomoc v Európskej komisii vedenej José Barrosom. 
Kristalina Georgievová je od 1. októbra 2019 generálna riaditeľka Medzinárodného menového fondu.
Viviane Redingová

Viviane Redingová (; * 27. apríl 1951, Esch-sur-Alzette, Luxembursko) je luxemburská a európska politička.
Životopis.
Vyštudovala humunistiku na parížskej Sorbone a potom pracovala pre predný luxemburský denník "Luxemburger Wort". V rokoch 1986 až 1998 bola prezidentkou Luxemburskej únie novinárov.
V rokoch 1999 až 2004 bola členkou Európskej komisie na čele s Romanom Prodim zodpovedná za oblasť vzdelávania a kultúry. Od novembra 2004 sa stala členkou komisie na čele s José Barrosom a jej portfóliom sa stali médiá a informačnú spoločnosť. V tejto funkcii presadila výrazné zlacnenie medzištátnych telefónnych hovorov v EÚ, takzvaných eurotarifov. Od februára 2010 do novembra 2014 bola eurokomisárkou v "druhej Barrosovej" komisii zodpovednou za spravodlivosť, základné práva a občianstvo; zároveň bola aj podpredsedníčkou komisie.
Göran Wahlenberg

Göran Wahlenberg (* 1. október 1780, Skarphyttan / Värmland, Švédsko – † 23. marec 1851, Uppsala, Švédsko) bol švédsky geobotanik, ktorý pôsobil v Kežmarku. Venoval sa botanickému výskumu v Tatrách.
Už ako 12 ročný začal študovať na univerzite v Uppsale. Zameral sa na štúdium flóry. Po ukončení štúdia (mal 19 rokov) skúmal švédsku flóru. Na ostrove Gotland objavil dovtedy mnohé neznáme rastliny. V roku 1806 dostal doktorát a stal sa členom švédskej Kráľovskej akadémie vied. V tom čase sa intenzívne venoval laponskej flóre a rastlinám v okolí Sulitjelma.
V roku 1813 z poverenia Kráľovskej akadémie vied pricestoval do Kežmarku. Zaujímal sa o karpatskú prírodu a tu sa mu naskytla príležitosť bližšie sa zoznámiť s tatranskou flórou. Porovnával laponskú vegetáciu s karpatskou, meral výšku tatranských štítov, zhotovil prvú vrstevnicovú mapu Tatier. Spolupracoval s kežmarským botanikom Tomášom Maukschom a bratmi Generischovcami. Jeho menom boli pomenované tatranské endemity horčičník Wahlenbergov ("Erysimum wahlenbergii"; v Tatrách ho možno vidieť napríklad v doline Nefcerka) a lomikameň tatranský ("Saxifraga wahlenbergii Ball"). Vyskytuje sa len v Poľsku a na Slovensku v Malej Fatre, v Chočských vrchoch, v Tatrách a na Muránskej planine. Wahlenberg botanizoval aj v Doline siedmich prameňov, vo Furkotskej doline je po ňom pomenované Vyšné Wahlenbergovo pleso a Nižné Wahlenbergovo pleso. Vystúpil na Kriváň a na Lomnický štít.
Wahlenberg vydal dielo "Flora Carpatorum Principalium" (Karpatská flóra), na ktorom sa podieľal aj Kežmarčan Tomáš Mauksch. Vo Švédsku Wahlenberga pokladajú za zakladateľa homeopatie a turistiky.
Pod Hvězdou

Pod Hvězdou je názov malej prírodnej pamiatky - mokrade v južnej časti okresu Česká Lípa, v severnej časti CHKO Kokořínsko, na katastri obce Blíževedly.
Opis.
Na území Ralskej pahorkatiny južne od mesta Česká Lípa je zalesnené územie plné skál, v ktorom blízko seba je celý rad chránených maloplošných území - Vlhošť, Husa, Martinské stěny, Stříbrný vrch, Kostelecké bory a tiež PP Pod Hvězdou. Celé územie je v hornej časti CHKO Kokořínsko a na juhu nadväzuje na okres Mělník. 
Chránená lokalita.
PP Pod Hvězdou je neveľká mokraď v ohybe údolia Litického potoka 500 metrov severozápadne od maličkej dediny Hvězda na ploche 1,88 ha, v nadmorskej výške 314 až 320 m, zaradená medzi chránené územia 19. marca 2001. Na území mokrade je niekoľko drobných tôní.
Vyskytujú sa tu rôzne druhy ostríc, vŕby, smlz sivý, vstavačovec májový, žltohlav najvyšší. Žijú tu žaby, napr. rosnička zelená.
V evidencií AOPK (Agentúra ochrany prírody a krajiny ČR) má pamiatka priradené číslo 2109.
Prístup.
Oblasťou prechádza niekoľko vyznačených turistických trás, v blízkosti pamiatky vedie zelená od Blíževediel. Najbližšia železničná trať 087 je z Českej Lípy do Lovosíc. Najbližšia zastávka je v 4 km vzdialených Blíževedloch. Najbližšia cesta je zhruba 0,5 km vzdialená a vedie z Litice do Hvězdy.
Voľby v Azerbajdžane

Voľby v Azerbajdžane sú slobodné. Voliči volia do miestnych zastupiteľstiev a väčšinovým volebným systémom do jednokomorového parlamentu 125 poslancov na päťročné volebné obdobie. Každých päť rokov sa konajú prezidentské voľby.
Arkesilaos zo Sparty

Arkesilaos () bol dvojnásobný olympijský víťaz v tethrippe v 5. stor. pred Kr.
Arkesilaos zo Sparty bol na 83. a na 84. olympijských hrách v rokoch 448 a 444 pred Kr. korunovaný olivovým vencom za víťazstvá v tethrippe. Olympijský program hier sa o túto disciplínu rozšíril na 25. hrách v roku 680 pred Kr. Jazdecké preteky na dvojkolesových vozoch so štvorzáprahom boli privilégom bohatých občanov (majiteľov vozov), za ktorých v preteku váčšinou súťažil vozataj, a to v mene svojho pána. Víťazný veniec si vždy odniesol iba majiteľ voza.
Za víťazstvá v tethrippe sa Arkesilaovi dostalo veľkej pocty, keď mu v Olympii postavili sochu. Arkesilaovu sochu i sochu jeho syna Licha, rovnako olympijského víťaza v tethrippe, si ešte v druhom storočí mohol prezrieť cestovateľ a spisovateľ Pausanias, ktorý o tom zaznamenal: „"Okrem tých, ktorých som vymenoval, stoja týto ďalší zo spartských chavateľov koní za sochou akarnanského zápasníka, a to Xenarkes, Lykinos, Arkesilaos a Arkesilaov syn Lichas.""
Podľa historika Plutarcha aténsky oligarcha Kritias, známy ako veľký obdivovateľ Sparty, bol v mladosti horlivým fanúšikom Arkesilaa na olympijských hrách.
Peter Michalovič

Peter Michalovič môže byť:
Letisko Sitia

Letisko Sitia (IATA: JSH, ICAO: LGST) je malé verejné letisko v oblasti Mponta krajskej jednotky Lasithi vo východnej časti Kréty. Spádová oblasť letiska sú mestá Sitia, Agios Nikolaos a Ierapetra. Letisko leží 1 km SSZ od centra mesta.
Doprava na letisko.
Autom sa na letisko dostanete hlavnou cestou, ktorá vedie pozdĺž severného pobrežia. Z Agios Nikolaos na západ sa hlavná cesta mení na Krétsku národnú cestu. Do mesta Sitia je to len niekoľko minút jazdy autom. Okrem požičovní áut sú k dispozícii aj taxíky. Z letiska nepremávajú žiadne autobusy.
Málaga

Málaga môže byť:
Galway (grófstvo)

Grófstvo Galway (, ) je grófstvo nachádzajúce sa na západe Írska v provincii Connacht. Je pomenované podľa mesta Galway. Miestnou vládou pre grófstvo je Rada grófstva Galway. Na západe grófstva sa nachádza niekoľko oblastí kde sa ešte stále rozpráva írčinou. Podľa sčítania obyvateľstva v roku 2011 v grófstve žije 250 541 obyvateľov.
Hnedá

Ako hnedá farba sa označujú niektoré tmavšie odtiene oranžovej. Nie každý tmavý odtieň oranžovej však musí byť označený ako hnedá a nie každá „svetlo hnedá“ musí byť oranžová – do značnej miery závisí toto označenie od kombinácie jasu a sýtosti daného odtieňa.
Paul John Flory

Paul John Flory (* 19. jún 1910, Sterling, Illinois, USA – † 8. september 1985, Big Sur, Kalifornia) bol americký chemik.
V roku 1974 dostal Nobelovu cenu za významné teoretické i praktické poznatky vo fyzikálno-chemických vlastnostiach makromolekúl.
Životopis.
Študoval na Manchester College a Ohio State Univerzity. Po doštudovaní pracoval vo firme "DuPont Wilmington", kde skúmal syntetické vlákna kaučuku a iných polymérov. Ďalej pracoval na univerzite v Cincinnati a v "Standard Oil Development Co". Učil chémiu na Cornell University v Ithake a bol vedúcim výskumu v Mellonovom ústave v Pittsburghu. Profesorom sa stal tiež na Stanfordovej univerzite v Kalifornii.
Vedecká činnosť.
Jeho vedecké dielo sa kompletne týka fyzikálnej chémie polymérov. Často je počuť jeho meno vo fyzikálnych pojmoch, v rovniciach i vo fyzikálnej teórii: Floryho distribúcia molekulových váh, Floryho-Hugginsova rovnica pre voľnú energiu miešania, Floryho viskozitná konštanta atď. Veľmi dôležitým sa stal jeho príspevok k termodynamike polymérnych roztokov. Roku 1942 zverejnil rovnicu pre zmiešavaciu voľnú energiu roztokov polymérov, ktorá je základom oboru. Vysvetlil teóriu separácie v amorfnej sústave polymér-kvapalina a našiel rovnice pre závislosť teploty topenia kryštalického polyméru na molekulovej váhe, na zložení kopolyméru a na obsahu riediacich roztokov.
Napísal niekoľko významných publikácií, medzi ktoré patrí „Štatistická mechanika reťazových molekúl,“ ktorá významne prispieva k modernej konformačnej a konfiguračnej štatistike lineárnych polymérov.
John Warcup Cornforth

Sir John Warcup Cornforth (* 7. september 1917, Sydney, Austrália – † 8. december 2013,Brighton, Spojené kráľovstvo) bol austrálsky organický chemik.
V roku 1975 získal Nobelovu cenu za chémiu za štúdium stereochémie enzýmových reakcií.
Životopis.
Už v detstve začal trpieť otosklerózou následkom ktorej úplne ohluchol. Vyštudoval univerzitu v Sydney. Na univerzite spoznal svoju budúcu manželku Ritu Harradenceovú (* 1915 – † 2012); spolu potom odišli študovať do Anglicka na University of Oxford, kde bol ich učiteľom Robert Robinson. Obaja získali doktorát v roku 1941. V tom čase ešte nebolo možné postgraduálne študovať v Austrálii. V roku 1941 sa Cornforth a Harradenceová zosobášili; mali potom spolu syna a dve dcéry.
Spolupráca s Robertom Robinsonom pokračovala aj po získaní doktorátu a manželia Cornforthovi sa venovali medicínskemu výskumu, okrem iného penicilínu. Roku 1965 sa stal profesorom na univerzite vo Warwicku, roku 1975 odišiel na University of Sussex v Brightone, kde zostal až do dôchodku.
Zlatá lopta FIFA

Zlatá lopta FIFA bolo futbalové ocenenie udeľované každoročne Medzinárodnou futbalovou federáciou najlepšiemu futbalistovi sveta v uplynulom kalendárnom roku od roku 2010 do roku 2015. 
História.
Anketa vznikla v roku 2010 spojením ankety Zlatá lopta France Football a ankety Futbalista roka FIFA , od roku 2016 sa obe ankety vyhlasujú znovu samostatne , FIFA vyhlasuje anketu Najlepší futbalista FIFA ("The Best FIFA Men's Player"). V ankete rozhodovali o konečnom poradí hlasy reprezentačných trénerov, kapitánov reprezentačných mužstiev a novinárov.
Cena Ferenca Puskása

Cena Ferenca Puskása je futbalové ocenenie udeľované od roku 2009 Medzinárodnou futbalovou federáciou hráčovi, ktorý strelil najkrajší gól v uplynulom kalendárnom roku. Cena je pomenovaná po legendárnom maďarskom futbalistovi Ferencovi Puskásovi. Víťazom ankety v roku 2012 sa stal slovenský reprezentant Miroslav Stoch za svoj gól, ktorý dosiahol v klubovom drese Fenerbahçe SK v zápase tureckej ligy proti Gençlerbirliği SK.
Brezinka (detský folklórny súbor)

Brezinka je detský folklórny súbor z obce Boleráz. Súbor vznikol v roku 1990 s cieľom obnoviť, šíriť a chrániť tradičnú kultúru svojho regiónu. Zakladateľom súboru bola rodina Pobieckych, konkrétne Tibor Pobiecky. Cieľom súboru je udržiavať a rozvíjať obradový folklór v obci a nezameriavať sa len na folklór scénický. 
Generácie detí.
Brezinka od svojich začiatkov vychovala tri generácie hudobníkov. Prvú od roku 1990, druhú od roku 1998 a tretiu od roku 2005. Mnohí z nich sa uchytili vo folklórnych súboroch Trnavského kraja.
V roku 2015 si Brezinka pripomenula 25. výročie svojho vzniku, ktoré oslávila slávnostným koncertom na ktorom sa zúčastnili súčasní i bývalí členovia súboru.
Rekognícia

Rekognícia je osobitná kriminalisticko-taktická metóda. Jej podstata spočíva v tom, že určitá osoba znovupoznáva a tým stotožňuje alebo diferencuje určitú osobu, zviera, alebo vec, ktorú pred tým sama bezprostredne vnímala v súvislosti s udalosťou trestného činu. Je upravená v § 126 Trestného poriadku.
Znovupoznávaná môže byť živá aj mŕtva osoba. Pri rekognícii živých osôb sa spravidla k vykonaniu úkonu priberajú ďalšie osoby. Počet pribratých osôb závisí od konkrétnej vyšetrovanej udalosti, v praxi najčastejšie 6 osôb. V prípade rekognície mŕtvol sa ďalšie mŕtvoly nepriberajú. 
Znovupoznávané môžu byť takisto hnuteľné (napr. zbrane) ako aj nehnuteľné veci.
Druhy rekognície.
Podľa druhu objektu rekognície 
Rekognícia podľa spôsobu vizuálneho kontaktu medzi objektom a subjektom rekognície:
Zoznam chránených území v okrese Děčín

Toto je zoznam chránených území v okrese Děčín aktuálny k máju roku 2020, v ktorom sú uvedené chránené územia v oblasti okresu Děčín.
Limerick (grófstvo)

Grófstvo Limerick (, ) je grófstvo v Írsku. Nachádza sa v provincii Munster a je tiež súčasťou stredozápadného regiónu. Grófstvo je pomenované podľa mesta Limerick. Miestnou vládou pre grófstvo je Rada mesta a grófstva Limerick. Podľa sčítania obyvateľstva v roku 2011 má grófstvo 191 809 obyvateľov.
Crittall

Crittall (iné názvy: Crittal, crittal) je druh nízkoteplotného veľkoplošného sálavého ústredného kúrenia s rozvodom teplovodného média, zabudovaným priamo vo vodorovných konštrukciách stavby.
Patent na tento spôsob vykurovania získali v roku 1927 američania Richard Godfrey Crittall a Leslie Joseph Musgrave. Vykurovacími telesami sú hady z kovových rúrok, zaliate spolu s betonárskou výstužou v monolitických stropoch. Systém je možné počas letného obdobia využiť aj na chladenie budovy.
Medzi výhody systému patrí „neviditeľnosť“ vykurovania, nízka povrchová teplota, dobrý horizontálny aj vertikálny gradient teploty, hlavne vo vyšších priestoroch. Nevýhody boli vysoké realizačné náklady, pracnosť pri výstavbe, problematická regulácia a nízka energetická efektívnosť.
Priekopníkmi tejto technológie v medzivojnovom Česko-Slovensku boli firma Skokan a projektanti Antonín Zeman a Karel Kalous. Prvé významné aplikácie boli Vinohradská nemocnica (1936) a obchodný dom Bílá labuť (1938) v Prahe. V Bratislave bol vykurovací systém Crittall prvýkrát použitý v terajšom Obchodnom dome Dunaj, ďalej napr. vo vežových domoch v Ružovej doline, vežových domoch na Miletičovej ulici, v Dome odborov Istropolis či vo výškovej budove Stavebnej fakulty STU.
Naya Riverová

 
Naya Riverová (neprechýlene: Naya Marie Rivera; * 12. január 1987, Santa Clarita, Kalifornia, Spojené štáty - † 8. júl 2020, Piru, Kalifornia, Spojené štáty) bola americká herečka a speváčka. Preslávila ju rola Santany Lopezovej v seriáli televízie FOX, "Glee". Keď mala 4 roky, stvárnila rolu Hillary Winstonovej v seriáli "The Royal Family", za ktorý získala nomináciu Young Artist Award. 17. septembra 2013 vydala prvý sólo single s názvom „Sorry“, na ktorom spolupracovala s americkým raperom, Big Seanom. 8. júla 2020 z nezistených príčin zmizla z člnu, po tom, ako sa vybrala na výlet so svojím synom, pri jazere Lake Piru. Na vodnom člne našli spať jej 4-ročného syna, ktorý povedal, že si bol s mamou zaplávať. Ihneď bolo po nej vyhlásené pátranie. Jej telo sa našlo počas záchrannej akcie, dňa 13.7.2020 bola vyhlásená za mŕtvu. Pravdepodobnou príčinou smrti bolo utopenie.
Detstvo.
Riverová sa narodila a vyrástla vo Valencii v Kalifornii a väčšinu života prežila v alebo popri Los Angeles. Má portorické, africko-americké a nemecké korene. Jej rodičia sú Yolanda, bývalá modelka a George Rivera. Jej mladší brat, Mychal Rivera, hrá americký futbal a mladšia sestra, Nickayla Riverová, je modelka. V 8 alebo 9 mesiacoch začala byť zastupovaná rovnakým agentom ako jej matka, ktorá sa presťahovala do Los Angeles kvôli modelingu.
Zmiznutie a úmrtie.
8. júla 2020 bola Riverová vyhlásená za nezvestnú osobu po tom, ako sa jej štvorročného syna Joseya objavili samého v prenajatej lodi pri jazere Piru. Hľadanie Rivery a Joseyho sa začalo o 04.00 miestneho času, čo bolo tri hodiny potom, čo sa nevrátili na prístavisko. Okolo 05.00 miestneho času bol objavený jej syn, Josey, ktorý spal na lodi so svojou záchrannou vestou. Loď sa nachádzala v oblasti Narrows, čo je oblasť na severe jazera, ktorá môže byť dosť hlboká. Na palube sa našla záchranná vesta Rivery. Josey vyšetrovateľom povedal, že jeho matka mu pomohla vyliezť späť na loď, ale nedokázala vyliezť s ním na palubu a zmizla pod vodou. Jazero Piru je známe pre silné, nepredvídateľné prúdy vody, ktoré v minulosti zapríčinili smrť niekoľkých plavcov. 
Na nasledujúci deň, pátranie po Rivere pokračovalo.
11. a 12. júla sa k prieskumnému tímu pri jazere pripojili rodičia Rivery, brat, bývalý manžel Ryan Dorsey aj jej kolegyňa zo seriálu "Glee", Heather Morris. Dňa 13. júla bolo oznámené, že potápači našli plávajúce telo v jazere Piru, zhruba okolo 9:30 ráno miestneho času, ktoré patrilo Rivere. 13. júla bola oficiálne vyhlásená za mŕtvu. Šerif z okresu Ventura prišiel s teóriou, že Riverová a Josey sa mohli ocitnúť v silnom prúde vody, ktorý je v tejto oblasti bežný najmä v popoludňajších hodinách, a že zhromaždila energiu na záchranu svojho syna, ale nie na záchranu seba samej.
Posledná rozlúčka s Riverovou sa konala 24. júla 2020 na cintoríne Forest Lawn Memorial Park v Hollywood Hills.
Koh-i-Noor

Koh-i-Noor (z perzštiny: "Hora svetla", tiež vyslovované Koh-i-Nur alebo Kooh-e Noor) je veľký bezfarebný diamant, ktorý bol nájdený v Kollur Mine v dnešnom štáte Ándhrapradéš v Indii pravdepodobne v 13. storočí. Pôvodne vážil 793 karátov (158,6 g). Počas nasledovných niekoľko storočí viackrát zmenil vlastníka medzi rôznymi feudálnymi panovníkmi v Južnej Ázii, maharadža Ranjit Singh, v záveti odovzdal diamant hinduistickému chrámu Džagannáth v Puri v dnešnom Uríši v Indii. Po jeho smrti v roku 1839 však Východoindická spoločnosť jeho závet nevykonala, až nakoniec skončil v rukách kráľovnej Viktórie po britskom dobytí Pandžábu v roku 1849.
V roku 1852 bol princ Albert – manžel kráľovnej Viktórie – nespokojný s jeho tupým a nepravidelným vzhľadom a nechal ho obrúsiť z pôvodných 186 karátov (37,2 g). Výsledkom bol o 42 percent ľahší oslňujúci, oválne orezaný briliant s váhou 105,6 karátov (21,12 g) a s rozmermi 3,6 cm x 3,2 cm x 1,3 cm. Podľa moderných štandardov má rez ďaleko k dokonalosti v tom, že zadná časť je nezvyčajne široká, čo vyvoláva dojem čiernej diery, keď sa dívame na diamant natočený čelnou stranou, avšak gemológovia ho považujú za plný života. Vzhľadom na históriu diamantu, ktorá zahŕňa veľké boje medzi mužmi, Koh-i-Noor si získal reputáciu v rámci britskej kráľovskej rodiny nositeľa nešťastia, keď ho nosí muž. Od príchodu do krajiny ho nosia len členovia rodiny ženského pohlavia. 
Dnes sa diamant nachádza v prednej časti koruny Kráľovnej matky, súčasti britských korunovačných klenotov a každý rok ho vidia milióny návštevníkov v londýnskom Toweri. Vlády Indie, Pakistanu, Iránu a Afganistanu však tvrdia, že sú právoplatnými majiteľmi diamantu, a v posledných desaťročiach žiadajú jeho návrat. Avšak raná história diamantu je už bohužiaľ stratená v čase a britská vláda dala najavo, že Koh-i-Noor neopustí Spojené kráľovstvo.
Parmenides z Poseidónie

Parmenides alebo Parmenidés ("Parmenides", iný prepis: "Parmenidés") bol olympijský víťaz v behu na jedno stadion a na dve stadiá v roku 468 pred Kr.
Parmenida z Poseidónie korunovali v Olympii na 78. hrách olivovými vencami za víťazstvá v behu na jedno stadion a na dve stadiá. Beh na jedno stadion bol najstaršou (podľa tradície ho zaviedli v roku 776 pred Kr.) a aj hlavnou olympijskou disciplínou. Menom jeho víťaza sa označovala celá olympiáda. Beh na dve stadiá (diaulos) sa stal olympijskou disciplínou v roku 724 pred Kr.
Záznam o olympijskom víťazstve Parmenida je uvedený v zozname olympijských víťazov od starovekého historika Eusebia z Kaisareie, ktorý vo vyhotovovaní tohto zoznamu čerpal z písomnosti Iulia Africana, autora diel, zachovaných prevažne len vo fragmentoch.
Olympijské víťazstvo Sófróna uvádza aj historik Dionysios z Halikarnasu, a to v súvislosti s datovaním udalostí, ktoré sa v tom roku udiali v starovekom gréckom svete.
Značenie lietadiel v česko-slovenskom letectve po druhej svetovej vojne

Po skončení druhej svetovej vojny sa na česko-slovenskom území vyskytlo mnoho lietadiel rôzneho typu a pôvodu zo Spojeného kráľovstva cez Nemecko až po Sovietsky zväz. Mnoho z nich bolo vyrábaných práve v Čechách a na Morave, iné zostali ako vojnová korisť a ďalšie obdržali československé jednotky bojujúce v zahraničných armádach, ktoré zostali po vojne vo vlastníctve Česko-Slovenska. Kvôli sprehľadneniu dostali lietadlá československé typové označenia.
Hofberg

Hofberg je prírodná pamiatka ev. č. 2102 západne od obce Jetřichovice na juhozápadnom okraji dediny Vysoká Lípa v okrese Děčín. Oblasť spravuje AOPK ČR Správa CHKO Labské pískovce.
Predmetom ochrany je zachované lúčne spoločenstvo.
Kew Bridge

Kew Bridge je oblúkový cestný most cez rieku Temža spájajúci londýnske časti Richmond a Hounslow. 
Prvý most na mieste súčasného mosta bol navrhnutý Johnom Barnardom a postavený Robertom Tunstallom, majiteľom kompy, ktorá bola prevádzkovaná na mieste mosta. Výstavba mosta prebiehala v rokoch 1758 – 1759 a otvorený bol 1. júla 1759 Jurajom, Princom z Walesu. Most mal deväť oblúkov, dva kamenné pri brehoch a sedem drevených cez rieku. Najdlhšie rozpätie malo dĺžku . Nahradený bol druhým mostom, ktorý bol postavený Robertom Tunstallom, synom pôvodného staviteľa. Architektom druhého mosta bol James Paine, ktorý sa podieľal aj na návrhu neďalekého Richmond Bridge. Výstavba bola začatá 4. júna 1783 a stála 16 500 libier. Druhý most bol otvorený 22. septembra 1789 taktiež Jurajom, ktorý sa medzitým stal kráľom. Podobne ako na prvom moste, aj na druhom bolo vyberané mýto; v roku 1873 bolo zrušené.
Druhý most bol zničený v roku 1899 a na jeho mieste stál medzi októbrom a decembrom 1899 dočasný drevený most. Súčasný tretí most bol otvorený 20. mája 1903 kráľom Eduardom VII. a jeho manželkou Alexandrou Dánskou. Architektmi mosta boli John Wolfe Barry a Cuthbert A. Brereton. Celková dĺžka mosta je , najdlhšie z troch hlavných rozpätí má dĺžku . Šírka mosta je , vozovka má šírku a chodníky . Výška mosta nad hladinou Temže pri nízkom prílive je . 
V jeho blízkosti sa nachádza rovnomenná železničná stanica a múzeum "Kew Bridge Steam Museum".
Ithaca (New York)

Ithaca je správne mesto okresu Tompkins County v štáte New York v USA. K roku 2010 tu žilo 30 014 obyvateľov. S celkovou rozlohou 15,7 km² bola hustota zaľudnenia 2 071 obyvateľov na km².
Sídli tu Cornell University.
Waterford (grófstvo)

Grófstvo Waterford (, ) je grófstvo v Írsku. Grófstvo je súčasťou juhovýchodného regiónu a nachádza sa v provincii Munster. Je pomenované podľa mesta Waterford. Na juhozápade grófstva sa nachádza oblasť kde sa ešte rozpráva írčinou s názvom Gaeltacht na nDéise. Miestnou vládou pre grófstvo je Rada mesta a grófstva Waterford. Podľa sčítania obyvateľstva v roku 2011 je počet obyvateľov grófstva vrátane mesta 113 795.
Top Spin 4

Top Spin 4 je česká videohra z roku 2011. Bola vytvorená štúdiom 2K Czech a vydaná 2K Sports na konzoly PlayStation 3, Xbox 360 a Wii. Ide o o tenisový simulátor a štvrtý diel z videohernej série Top Spin. Predchádzajúce diely však vytvorili iné štúdia. Hra bola v ankete BOOOM zvolená za najlepšiu českú hru roka 2011.
Turnaje.
V hre sa vyskytuje 39 turnajov.
Splash Cars

Splash Cars je česká arkádová hra z roku 2015. Vytvorilo ju štúdio Craneballs. Hra je určená pre iOS a Android.
Popis hry.
Hráč ovláda autíčko, ktoré vracia svetu farby. Každý level je zasadený do mesta, kde hráč jazdí so svojím autíčkom, ktoré vypúšťa farby. Keď tesne prejde okolo nejakého objektu, tak mu vráti farbu. V plnení cieľa však hráčovi bránia policajné vozidlá, ktoré ho naháňajú. Hráč si musí tiež dávať pozor na ukazovateľ paliva. To si môže doplniť zelenými kanistrami, ktoré sa dajú nájsť po leveloch. Vedľa toho sa dajú nájsť ďalšie rôzne power-upy a mince, za ktoré sa dajú kúpiť nové vozidlá a vylepšenia.
Diaktorides (olympionik)

Diaktorides alebo Diaktoridés ("Diaktorides", iný prepis: "Diaktoridés") bol olympijský víťaz v tethrippe v roku 456 pred Kr.
Meno Diaktorida, olympijského víťaza v tethrippe, je zaznamenané na papyruse (P. Oxy. 222), ktorý bol v roku 1897 objavený britskými archeológmi Bernardom Grenfellom a Arthurom Huntom na egyptskom nálezisku v Oxyrhynchu. Predná strana tohto papyrusu uvádza zoznam olympijských víťazov od 75. do 78. a od 81. do 83. olympijských hier. Diaktorides je na tomto značne poškodenom papyruse uvedený v pätnástom riadku vpravo. Posledné štyri písmená jeho mena a názov jeho domovskej krajiny na papyruse chýbajú (Διακτο[ρίδης]... Diakto[ridés]...).
Olympijský program hier sa o túto disciplínu rozšíril na 25. hrách v roku 680 pred Kr. Jazdecké preteky na dvojkolesových vozoch so štvorzáprahom boli privilégom bohatých občanov (majiteľov vozov), za ktorých v preteku váčšinou súťažil vozataj, a to v mene svojho pána. Víťazný veniec si vždy odniesol iba majiteľ voza. 
Olympionik Diaktorides podľa súťažnej disciplíny musel patriť do vplyvnej rodiny, historici sa preto prikláňajú k verzii, že bol pravdepodobne otcom "Eurydamy", druhej manželky spartského kráľa Leótychida II. z kráľovskej rodiny Eurypontovcov, ktorý je chronologicky súčasný s obdobím jeho víťazstva v Olympii. Keďže v Sparte vládli dvaja králi (diarchia) vždy z dvoch rodov, Agiovcov a Eurypontovcov a uzatváranie manželstiev medzi týmito kráľovskými rodmi bolo zakázané, Diaktorides musel byť členom kráľovskej rodiny Eurypontovcov. Historik Herodotos o jeho rode zaznamenal: „"Tento Zeuxidemos sa nestal kráľom Sparty; zomrel pred Leótychidom a ostal po ňom syn Archidamos. Leótychidas potom ako stratil Zeuxidema, prijal za druhú manželku Eurydamu, sestru Meniovu, dcéru Diaktoridovu, s ktorou sa mu mužský potomok nenarodil, ale dcéra "Lampito", ktorú Archidemos, syn Zeuxidemov, z rúk jej otca za ženu prijal. ""
Alstom Konstal

Alstom Konstal (predtým Konstal) je poľská spoločnosť, ktorá vyrába električky a vozidlá metra.
Spoločnosť Alstom Konstal bola založená v poľskom meste Chorzów. Ich najpopulárnejší typ električky je Konstal 105Na. Výzorom sa podobá na električku Tatra T6 so svojimi hranami a úzkym vzhľadom. Ich vnútorná stavba je taktiež veľmi podobná.
Diaktorides

Diaktorides alebo Diaktoridés ("Diaktorides", iný prepis: "Diaktoridés") môže byť:
Sam Smith

Samuel Frederick „Sam“ Smith (* 19. máj 1992, Londýn, Anglicko) je anglický spevák-skladateľ. V októbri 2012 ho preslávila spolupráca na prelomovom singli „Latch“ od skupiny Disclosure, ktorá dosiahla 11. priečku v britskom singlovom rebríčku. Ďalej s Naughty Boy spolupracoval na singli „La La La“, ktorý sa stal ich prvým singlom číslo jeden, v máji 2013.
V decembri 2013 bol nominovaný na Brit Critics' Choice Award 2014 a v ankete BBC's Sound of 2014, vyhral. V máji 2014 vydal pod vydavateľstvom Capitol Records UK svoj debutový štúdiový album s názvom "In the Lonely Hour." Vedúci singel, „Lay Me Down“ bol vydaný pred „La La La“. Druhý singel s názvom „Money on My Mind“, sa stal jeho druhým singlom číslo jeden v Spojenom kráľovstve. Jeho tretí singel s názvom „Stay with Me“ dosiahol medzinárodný úspech a obsadil prvú priečku v britskom rebríčku a druhú v americkom rebríčku "Billboard" Hot 100. Pieseň, „I'm Not the Only One“ sa stala štvrtým singlom a dosiahla číslo päť v oboch krajinách. Piaty singel, „Like I Can“, obsadil deviate miesto v Spojenom kráľovstve. 
V decembri 2014 obdržal šesť nominácií Grammy Awards, a na 57. ročníku udeľovania cien Grammy vyhrali štyri z nich: Najlepší nováčik, Nahrávka roka, Pieseň roka („Stay with Me“), a Najlepší vokálny popový album ("In the Lonely Hour"). Na Brit Awards, vyhral ceny v kategórii „Britský objav roka“ a „Cena za celosvetový úspech“. V októbri 2015 vydal pieseň s názvom „Writing's on the Wall“, ako ústrednú pieseň k filmu Jamesa Bonda, "Spectre." Sam za túto pieseň dosiahol Guinnessov rekord, pretože sa stala prvou Bondovou piesňou, ktorá obsadila prvú priečku v Spojenom kráľovstve. V januári 2016 vyhral za túto pieseň aj Zlatý glóbus za najlepšiu filmovú pieseň.
Osobný život.
V máji 2014 verejne vyhlásil, že je gej.
V októbri 2017 vyhlásil, že je genderqueer, a v septembri 2019 uviedol, že pre seba (v angličtine) uprednostňuje zámená "they/them" namiesto "he/him". V slovenských textoch sa používajú oba varianty.
Oxid olovnato-olovičitý

Oxid olovnato-olovičitý (niekedy nazývaný aj mínium) je jasno-oranžový kryštalický alebo amorfný pigment. Chemický vzorec oxidu olovnato-olovičitého je Pb3O4. Používa sa na výrobu batérií, krištáľového skla a hrdziodolnej penetračnej farby.
Štruktúra.
Oxid olovnato-olovičitý má pri izbovej teplote tetragonálnu sústavu, ktorá sa pri teplote 170K (−103,15 °C) mení na rombickú sústavu. Táto zmena ovplyvní iba symetriu kryštálov a mierne ovplyvní medziatómové vzdialenosti a uhly.
Výroba.
Oxid olovnato-olovičitý sa vyrába kalcináciou oxidu olovnatého s prísunom vzduchu pri teplotách približne 450 °C až 480 °C
Oxid olovnato-olovičitý je tiež možné pripraviť pomocou žíhania uhličitanu olovnatého (ceruzitu) s prísunom vzduchu.
Ďalším spôsobom je žíhanie olovenej beloby
Ako roztok sa dá Oxid olovnato-olovičitý pripraviť napríklad reakciou olovičitanu draselného a octanu olovnatého.
Vlastnosti a reakcie.
Oxid olovnato-olovičitý je takmer nerozpustný vo vode a etylalkohole. Je rozpustný v kyseline chlorovodíkovej, ktorá sa nachádza aj v žalúdku a preto je toxický pokiaľ je prehltnutý. Je takisto rozpustný v kyseline octovej a zriedenej zmesi kyseliny dusičnej a peroxidu vodíka.
Pri zohriatí na teplotu 500 °C sa začne rozkladať na oxid olovnatý a kyslík, pri teplote 580 °C je rozklad hotový.
2 Pb3O4 → 6 PbO + O2
Využitie.
Oxid olovnato-olovičitý je najčastejšie používaný ako pigment do penetračných náterov na železné objekty. Kvôli svojej toxicite ale má limitované využitie. V minulosti bol používaný spolu s ľanovým olejom ako hrubý, dlhotrvajúci anti-korozívny náter. Využíva sa aj v amatérskej pyrotechnike. Najväčšie využitie ale má pri výrobe olovnatého (krištáľového) skla.
Fyziologické efekty.
Keď je oxid olovnato-olovičitý vdýchnutý, dráždi pľúca. Pokiaľ ide o vyššie množstvo obeť pocíti kovovú chuť, bolesť v hrudi a brušnú bolesť. Pokiaľ je prehltnutý, rozloží sa v žalúdočných šťavách čo vedie k otrave. Pri vysokých koncentráciách môže byť absorbovaný aj cez kožu. Dlhodobé vystavenie môže v organizmoch viesť k nahromadeniu zlúčenín olova zo symptómami akútnej otravy olovom. Oxid olovnato-olovičitý je karcinogén pre laboratórne zvieratá, nie je ale potvrdené či má karcinogénne účinky aj na ľudí.
Kew Railway Bridge

Kew Railway Bridge je priehradový most mrežovanej sústavy preklenujúci Temžu, ktorý sa nachádza medzi londýnskymi časťami Richmond a Chiswick.
Most je využívaný systémom London Overground, v rámci ktorého sa nachádza na linke North London Line medzi stanicami "Kew Gardens" a "Gunnersbury" a od 1. januára 1877 linkou District londýnskeho metra. Autorom návrhu mosta bol W. R. Galbraith a most bol postavený v rokoch 1864 – 1869 ako súčasť rozšírenia železničnej trate North and South Western Junction Railway do Richmondu. Celková dĺžka mosta je a každé z piatich rozpätí je dlhé. Výška mosta nad hladinou Temže pri nízkom prílive je .
V blízkosti mosta sa z richmondskej strany Temže nachádza britský národný archív The National Archives.
Euro Floorball Tour 2013

Euro Floorball Tour 2013 bola v poradí 7. florbalová súťaž Euro Floorball Tour. V apríli sa konala vo fínskom meste Tampere, v novembri vo Švajčiarsku v Schaffhausene.
Oľga Májovská-Stručková

Oľga Májovská (* 18. máj 1943, Obsolovce† 14. február 2022) bola slovenská divadelná a televízna herečka.
Narodila sa v roku 1943 v dedinke Obsolovce (od r. 1976 súčasť Horných Obdokoviec) v okrese Topoľčany, asi 6 km od Radošiny. Vyštudovala Pedagogický inštitút v Nitre. Učiteľskú prax začala v obci Dubodiel, neskôr učila na ZDŠ vo Veľkých Ripňanoch. V rokoch 19781998 pôsobila na ZŠ Horné Obdokovce.
Ako talentovaná recitátorka zaujala Stanislava Štepku. Ponúkol jej spoluprácu a stala sa tak zakladajúcou členkou Radošinskeho naivného divadla. Účinkovala v prvých hrách Divadla, neskôr zaujala v hrách "Jánošík", "Človečina" a stvárnila hlavnú postavu v hre "Alžbeta Hrozná". Účinkovala v televíznom projekte "Trpaslíci s rodokmeňom" (1973). V roku 1975 sa znova vydala a narodila sa jej dcéra Anna. Rodičovské povinnosti jej už nedovolili naďalej aktívne pracovať v divadle. No v roku 1983 si s radošincami ešte spolu s dcérkou zahrala v TV filme "Víno vinovaté". Predtým prijala malú úlohu susedy v rodinnom filme "Otec ma zderie tak či tak" (1980).
Zomrela po dlhej a ťažkej chorobe 14. februára 2022. Pochovaná je na cintoríne v Obsolovciach.
Polymnastos

Polymnastos ("Polymnastos") môže byť:
Overkill

Overkill je thrash metalová skupina založená v roku 1980 v New Jersey. Zo začiatku hrali prebraté skladby skupín ako Motörhead, Kiss alebo Twisted Sister. Boli bez speváka. Potom sa k nim pridal Bobby „Blitz“ Ellsworth. Prva zostáva bola D. D. Verni basgitara, Bobby Gustaffson gitara, Rat Skates bicie a Bobby Blitz spev. V hudbe Overkillu je možné nájsť rôzne odtiene iných štýlov. Napríklad v "The Killing Kind". Overkill prešiel cez obdobie ked thrash metalove skupiny hrali pomalšie čo je výsledkom "I Hear Black". Od albumu "W.F.O." si držia štandard typického thrash metalu. Najuspenejsie albumy sú "Under The Influence", "The Years of Decay", "Horrorscope", "Ironbound", "The Electric Age", "White Devil Armory". Overkill vydali veľmi veľa albumov ktoré sú raz experimentálne alebo progresívne. Ale celkovo to znie ako typický Overkill. Typické znaky sú D. D. Verniho basgitara a hlas Bobbyho Blitza. Overkill prešiel cez mnoho personálnych zmien. Jediné D. D. Verni a Bobby Blitz sú od začiatku. 
Ich maskotom je netopier "Chaly", ktorý je na takmer každom albume. Overkill o ňom píše v piatich verziách skladby "Overkill". Najlepšie je popisany v "Overkill III." Overkill sa pravdepodobne inšpiroval záhadným tvorom z New Jersey — takzvaným newjerskym diablom.
Texty.
Overkill písali texty typické pre thrash metal. Od doby albumu "Under The Influence" si ponechali svoju vlastnu filozofiu. Hlavným textarom je Bobby „Blitz“ Ellsworth. Používa rôzne metafory a prirovnania a frázy. Napríklad v skladbe "Nothing To Die For" je fráza "old enough to know better" (dosť starý aby vedel lepšie). V drunken wisdom je fráza Why dont you get yourself a life, just get the dick out here. Overkill napísal aj skladbu o živote v New Jersey "Hello From The Gutter" (Ahoj z odkvapovej rury). Overkill napísal aj príbeh v piatich verziách. "Overkill I. II. III. IV. V."
Polymnastos z Kyrény

Polymnastos ("Polymnastos") bol olympijský víťaz v behu na jedno stadion v roku 456 pred Kr.
Polymnasta z Kyrény korunovali v Olympii na 81. hrách olivovým vencom za víťazstvo v behu na jedno stadion. Beh na jedno stadion bol najstaršou (podľa tradície ho zaviedli v roku 776 pred Kr.) a aj hlavnou olympijskou disciplínou. Menom jeho víťaza sa označovala celá olympiáda. 
Záznam o olympijskom víťazstve Polymnasta je uvedený v zozname olympijských víťazov od starovekého historika Eusebia z Kaisareie, ktorý vo vyhotovovaní tohto zoznamu čerpal z písomnosti Iulia Africana, autora diel, zachovaných prevažne len vo fragmentoch.
Olympijské víťazstvo Polymnasta uvádzajú aj historici Diodóros Sicílsky a Dionysios z Halikarnasu. Diodóros v súvislosti s datovaním udalostí, ktoré sa v tom roku udiali v starovekom Grécku a Dionysios s datovaním rímskych udalostí.
NGC 5712

NGC 5712 je eliptická galaxia v súhvezdí Malá medvedica, ktorú objavil William Herschel 20. decembra 1797.
Jej zdanlivá hviezdna veľkosť je 14,5.